cyanic-selkie/wikianc huggingface dataset:
הצי הרוסי
הצי הרוסי המתחדש
בנובמבר 2020 נחנך בסיס של הצי בסודאן.
יאקוב שטיינר
ביוגרפיה
בשנת 1834, לאחר ששטיינר הוציא לאור את חיבורו Systematische Entwickelungen בשנת 1832, הוא הצליח להשיג דרך קשריו והשפעתו של קרל גוסטב יעקב יעקובי, שהיה אז פרופסור באוניברסיטת קניגסברג, ובאמצעות השפעתם של האחים אלכסנדר ווילהלם פון הומבולדט, קתדרה לגאומטריה שנוסדה במיוחד בשבילו בברלין. הוא החזיק במשרה זו עד מותו.
תרומות מתמטיות
חקירות חשובות אחרות שלו קשורים לבעיות של מקסימה ומינימה. שטיינר התקדם לבעיות שמצריכות את הכלים האנליטיים של חשבון הווריאציות שמכיל מספר תכונות של פדלים ורולטות, במיוחד של השטחים שלהם.
נסיכות פינד ומקדוניה
המדינה הוכרזה בקיץ 1941 ובראשה ניצב פעיל ותיק למען הארומנים. בקיץ 1942 השליט, אלקיביאדס דיאמנטי, עזב את מדינתו ומצא מקלט ברומניה. את מקומו של דיאמנטי תפס, לזמן קצר, ניקולאוס מטוסי ואחריו מונה הנסיך יוליוס ממשפחת Cseszneky de Milvány, אך הוא כבר לא החזיק בשלטון של ממש.
בירקיר סייוורסון
קריירה בינלאומית
סייוורסון ערך את הופעת הבכורה שלו עבור נבחרת איסלנד ב-2007. הוא נמנה עם סגל נבחרתו לקראת טורניר הגמר של יורו 2016 בצרפת.
בטוניה
יהודי בטוניה
בזמן הקרע ביהדות הונגריה כאשר הקהילות היהודיות בהונגריה התפלגו לזרמים שונים אחרי קונגרס יהודי הונגריה משנת1868 ו-1869, הקהילה השתייכה לזרם קהילות ה"סטטוס קוו", קהילות שלא הצטרפו לזרם הנאולוגי ולא לזרם האורתודוקסי.
בית הכנסת נבנה בשנת 1896 ובמקום פעלו חברה קדישא ובית ספר. בשנות ה-30 פעלה בקהילה תנועת "הכשרה" מטעם תנועת "מזרחי".
טומיהיקו מורימי
טוֹמִיהִיקוֹ מוֹרִימִי (ביפנית: 森見 登美彦, נולד ב-6 בינואר 1979) הוא סופר יפני.
כתיבתו
נכון לשנת 2019 שניים מספריו תורגמו לאנגלית.
שושנת העמקים (צמח)
רעילות
שושנת העמקים מסווגת כרעילה מאוד: כל חלקיה רעילים, במיוחד הפרחים והפירות. חומרים פעילים: convallatoxin, convallatoxol, convallosid ו-desglucocheirotoxin. סימפטומים של הרעלה: במקרה של מגע חיצוני עם הצמח מתרחש גירוי העור והעיניים. כאשר הצמח נלקח דרך הפה עלולים להתרחש בחילות, שלשול, הפרעות קצב הלב, סחרחורת ולחץ בחזה. ראשית לחץ דם גבוה ודופק מהיר, אחר כך ירידה בלחץ דם, נשימה איטית מאוד ועמוקה, ולבסוף דום לב. לאחר נטילת 1–5 פירות נצפה קצב לב לא סדיר, לרוב ללא תסמינים. נטילת כמות גדולה יותר תצריך טיפול דומה לזה של דום לב. הפרחים והפירות מסכנים במיוחד ילדים, ובמקרה של נטילת חלק מן הצמח יש לפנות לייעוץ מקצועי.
יחסי אתיופיה–קטר
בין הרפובליקה הדמוקרטית הפדרלית של אתיופיה למדינת קטר מתקיימים יחסים דיפלומטים חלקיים. נכון ל-2016, אף אחת מן המדינות אינה מינתה שגריר אצל השנייה.
הסכמים
בין קטר לאתיופיה נחתם הסכם בודד בשנת 2005, בו קטר הצהירה כי תעזור לאתיופיה לפתח את מדינתה בתחומי התרבות והטכנולוגיה.
מדגיישג'האזה
יהודי מדגיישג'האזה
יהודים החלו להתיישב במדגיישג'האזה במחצית השנייה של המאה ה-19 ורובם עסקו במסחר בתבואה. במקום היו בית קברות יהודי, בית כנסת שנבנה בשנת 1870 ובית ספר. הקהילה השתייכה לזרם הנאולוגי.
כרים קאן
קריירה במשפט בינלאומי
באפריל 2022, חאן אמר על המלחמה באוקראינה: "יש לנו יסוד סביר להאמין שמתבצעים פשעים בסמכות השיפוט של בית המשפט.". 11 חודשים לאחר מכן, הוא הגיש בהצלחה בקשה לשני צווי מעצר בטענה של נשיא רוסיה ולדימיר פוטין ומריה לבובה-בלובה הפרו שני חוקים נגד גירושים שיטתיים, העברה ולקיחת בני ערובה.
בלג קותליון
בלג הוא ראש שומרי הגבולות של דוריאת, ממלכתו של תינגול. נחשב לצייד, גשש ולוחם ראשון במעלה בדוריאת. הוא אף - לכאורה - מקורב באופן מיוחד למלך תינגול, שמתייחס אליו כאל ידיד, ומבקש ממנו עצות בשעת דחקו. הוא נהרג על ידי ידידו הטוב ביותר - טורין טורמבר.
איאן מקדרמיד
מלחמת הכוכבים
מקדרמיד השתתף גם ב"יקום המורחב של מלחמת הכוכבים" ודיבב את פלפטין במשחקי הווידאו של "האימפריה מכה שנית", "שובו של הג'דיי", "Super Star Wars: The Empire Strikes Back" ו-"Super Star Wars: Return of the Jedi". עוד השתתף מקדרמיד בפרומו של "אנגרי בירדס מלחמת הכוכבים 2" בשם "Join the Pork Side". בשנת 2019 חזר מקדרמיד לשחק שוב במלחמת הכוכבים כהקיסר פלפטין בסרט מלחמת הכוכבים: עלייתו של סקייווקר, הסרט ה 9 בסדרה והאחרון.
טלוויזיה ורדיו
ב-2009 שיחק מקדרמיד בתפקיד לה-קלרק ראש המודיעין בעיבוד הרדיופוני לספר "מלחמת המראות" מאת ג'ון לה קארה.
איסר סנפירי
פעילותו בתע"ש
ב-1937 עזב איסר את בית החרושת "המלחים" והצטרף לשורות תע"ש. ישראל רבין קיבל אותו לעבודה במכון א', מפעל תעשייה מחתרתי שהוקם בבית החרושת לעורות "לבקוביץ" ברחוב הירקון. במפעל עבדו בהסתר ובצפיפות 12 איש, והותקן בו סליק כבונקר, בו הוטמנו בתום יום העבודה כל חלקי הנשק שיוצרו באותו יום. תחילה התמקדה פעילותו של סנפירי בהכנת החצובות והבסיס למרגמה 3", ולצורך כך נקנתה מכונת הריתוך הראשונה של תע"ש. במקביל פעל להקלת תנאי העבודה והצפיפות במקום, ובנה שולחן צר וארוך ומעליו ארבעה ספסלים הפוכים, שהתרוממו בעזרת שני כבלים והורדו לצורך אכילה.
מהא שיוורטרי
מהא שיוורטרי (הינדי: महाशिवरात्रि; אנגלית: Maha Shivaratri; בתרגום חופשי לעברית: "הלילה הגדול של שיווה") הוא אחד החגים הגדולים במסורת היוגה.
ריטה קארין
ריטה קארין (נולדה בשם ריטה קרפינוביץ', Rita Karpinowicz; 24 באוקטובר 1919 – 10 בספטמבר 1993) הייתה שחקנית אמריקאית ילידת פולין הידועה בעיקר בזכות תפקידה כאמו של ג'קי מייסון בסדרת הטלוויזיה "מרק עוף" משנת 1989. היא הופיעה גם כבעלת הבית של מריל סטריפ בברוקלין, המופיעה בתחילת הסרט "בחירתה של סופי". ניתן לשמוע את קולה שרה שירי ילדים מהמחנות במוזיאון השואה בוושינגטון.
בוזמא
עצי נווה המדבר, דקל, תאנה, אשל ושיטה, מניבים פרי רב בגלל שפע המים המתוקים. בחוף הצפון מערבי של האגם שוכן כפר.
מולי אדן
ביוגרפיה
אדן נולד וגדל בחיפה, בוגר בסמ"ת. בשנת 1973 השלים תואר ראשון בהנדסת חשמל בטכניון במסגרת העתודה האקדמית. שירת בחיל הים והשתחרר בדרגת רס"ן. קיבל גם תואר בניהול עסקי בכיר באוניברסיטה העברית בירושלים.
באוקטובר 2015 הצטרף אדן לבנק הפועלים בתפקיד יועץ חדשנות וטכנולוגיה ראשי.
סווייר (נהר)
הנהר סווייר (באנגלית: Sevier River) הוא נהר באורך 449 קילומטרים, שאגן הניקוז שלו משתרע על שטח של 29,977 קילומטרים רבועים ושוכן כולו בתחומי מדינת יוטה. הוא הנהר הארוך ביותר ביוטה הזורם כולו בתחומי המדינה ומנקז שרשרת של עמקים לתוך אגם סווייר. חלקו העליון של הנהר משמש באופן נרחב להשקיה ועקב כך אגם סווייר הוא כיום יבש בדרך כלל.
קרב קאופנס
תוכניתו של מורגן
בהבינו כי לא ניתן לסמוך על אנשי המיליציה חסרי האימון הנאות בקרב סדור, בייחוד מול מתקפת פרשים, קיבלו אנשיו של פיקנס הוראה שלא לעמוד ולהילחם. תחת זאת, הוא הורה להם לירות שני מטחי אש ולאחר מכן לסגת לכיוון אגפם השמאלי ולהיערך מחדש מאחורי השורה השלישית תחת הגנתם של הדרגונים של וושינגטון ומק'קל אשר נותרו בעתודה. תנועתם של השורות הראשונה והשנייה נועדה למסך את נוכחותה של השורה השלישית, זאת אשר מוקמה על הגבעה והורכבה מחייליו הטובים והמאומנים ביותר של מורגן - אנשי הצבא הקונטיננטלי וצבאות המדינות, כמו גם אנשי מיליציה מנוסים מורג'יניה ומג'ורג'יה. השורה השלישית הורכבה מחייליו הטובים ביותר של מורגן, 550 חיילים קונטיננטליים מדלאוור וממרילנד בפיקודו של הקולונל ג'ון אגר האוורד ואנשי המיליציה המנוסים מג'ורג'יה ומורג'יניה בפיקודם של הקולונלים טייט וטריפלט. מטרתו של מערך הכוחות הזה הייתה החלשת כוחותיו של טרלטון וזריעת בלבול בקרבם (שכן הם עמדו להתקיף את השורה השלישית במעלה הגבעה ולא בשטח מישורי) לפני שהכוחות יתקפו בחזרה במתקפת הנגד, ובניגוד לקרבות הקודמים בהם נסיגת המיליציה זרעה בלבול בשורות החיילים הקונטיננטליים חייליו של האוורד לא יושפעו מנסיגת המיליציה שכן הם יהיו מוכנים לכך, וכך יחזיקו מעמד בפני מתקפתם של הבריטים. כוחותיו של מורגן מוקמו כך שאגפם היה מוגן על ידי ערוצי נחל והוא התעקש כי.
האופטשטורמפיהרר
האופטשטורמפיהרר (בגרמנית: Hauptsturmführer, מילולית: "מנהיג סער ראשי") הייתה דרגה של המפלגה הנאצית שהייתה בשימוש בארגוני האס אס, ה-NSKK וה-NSFK, והייתה שוות ערך לדרגת האופטמן בוורמאכט וכן לקפטן בצבאות זרים.
פרשת עינוי מורשעים בבית חולים בכלא ליד סרטוב
מהלך האירועים
ב-2013, כמה כלי תקשורת פדרליים דיווחו על הפרות זכויות אדם במוסד. ראש המזנון של בית החולים המחוזי מספר 1 דמיטרי שאדרין (עובד אזרחי של שירות בתי הסוהר הפדרלי) אישר את המידע, כשהוא נאם בפני חברי ועדה בדומה הממלכתית. פעילי זכויות אדם מארגון Gulagu.net דיווחו על עינויים ואלימות במקום עוד בינואר 2021.
החקירה
ב-6 באוקטובר 2021, ועדת החקירות פתחה 4 תיקים פליליים נוספים - שניים לפי סעיף 132 לחוק הפלילי של הפדרציה הרוסית ושניים נוספים לפי סעיף 286 לחוק הפלילי של רוסיה הפדרציה "סמכויות מופרזות שבוצעו תוך שימוש באלימות והאיום בשימוש בה". כל התיקים הפליליים, לרבות הראשון, הועברו לחוקרי המחלקה לחקירת תיקים חשובים במיוחד.
ב-14 באוקטובר 2021, שירות בית הסוהר הפדרלי ביקש מארגון Gulagu.net את ארכיון הווידאו עם עינויי האסירים לצורך חקירה. נציגי הארגון נתנו את הסכמתם ומסרו למחלקה את כל קובצי הווידאו שעמדו לרשותם.
תגובת הרשויות
ב-28 באוקטובר 2021 הודיעה מנהלת מחוז סרטוב של משרד הפנים כי סרגיי סאבלייב הוכנס לרשימת המבוקשים הפדרלית בשל העובדה שב-30 בספטמבר 2021 נפתח נגדו תיק פלילי במסגרת סעיף 272 לחוק הפלילי של הפדרציה הרוסית "גישה בלתי חוקית למידע מחשב". באותו יום קיבל בית המשפט המחוזי בסרטוב החלטה שלא בפניו לעצור את סאבלייב ולהכניסו לרשימת המבוקשים הבינלאומית.
התנועה הסוציאליסטית הפאן-הלנית
התנועה הסוציאליסטית הפאן-הלנית (ביוונית - Πανελλήνιο Σοσιαλιστικό Κίνημα) המוכרת גם בראשי התיבות פאסוק (ΠΑΣΟΚ) היא מפלגה סוציאל-דמוקרטית יוונית. המפלגה הייתה אחת משתי המפלגות העיקריות ביוון עד 2012. ΠΑΣΟΚ הוקמה ב-3 בספטמבר 1974, לאחר נפילת החונטה הצבאית, על ידי אנדראס פפנדראו. היום נשיא המפלגה הוא ניקוס אנדרולקיס. מאז 2018 היא רצה ברשימה משותפת ביחד עם המפלגה הסוציאל-דמוקרטית קידיסו (ΚΙΔΗΣΟ).
פוליטיקה של האיטי
נשיא
נשיא האיטי הוא ראש המדינה של האיטי. הוא נבחר לקדנציה של חמש שנים והוא רשאי לכהן עד שתי קדנציות. הבחירות לכהונתו של הנשיא נערכות תמיד ביום ראשון האחרון של נובמבר בשנה האחרונה של הנשיא המכהן. זמן ההצבעה אינו קבוע.
קריאולית האיטית בפוליטיקה של האיטי
צרפתית הייתה השפה העיקרית אצל הפוליטיקאים והמעמד הגבוה וכן גם בחוקה ובמסמכים מדיניים אחרים מאז התקופה הקולוניאלית, כאשר קריאולית האיטית זכתה ליחס נמוך של המעמד השליט במדינה. קריאולית האיטית היא שילוב של מבנים צרפתיים בסיסיים עם מילות הלוואה משמעותיות משפות אפריקאיות, והבדלים גדולים בדקדוק ובאיות.
בעיה זו מחמירה עוד יותר בשל היעדר מערכת חינוך שיטתית. תוכניות אוריינות נכשלו בשנות השמונים וצרפתית היא עדיין השפה המשמשת להדרכת תלמידים. גם לאחר תוכניות האוריינות של שנות השמונים, 90% מהמורים, 10 שנים לאחר התוכניות, עדיין לא הצליחו לשלב באופן מלא את השפה הקריאולית ההאיטית במערכת החינוך. בעיה זו חוסמת רבים מההאיטים להשתתף בפוליטיקה של האיטי.
סקוט בורל
קריירת מכללות
בורל נולד בניו הייבן שבקונטיקט, ובין השנים 1989–1993 למד באוניברסיטת קונטיקט. כבר בעונתו הראשונה בקבוצת הכדורסל של האוניברסיטה שימש כשחקן חמישייה קבוע, תחת המאמן ג'ים קלהון, והעפיל עמה לרבע גמר טורניר אליפות המכללות (NCAA Elite Eight), בפעם השנייה בלבד בתולדותיה. בעונה העוקבת העפילו ה"האסקיז" לשמינית גמר הטורניר (NCAA Sweet Sixteen), אך הפסידו מול האלופה שבדרך, אוניברסיטת דיוק, בתוצאה 67–81. בשתי עונותיו האחרונות בליגת המכללות רשם בורל ממוצעים של 16.2 נקודות ו-6.1 ריבאונדים למשחק, ונבחר לחמישיות העונה של מחוז Big East.
דוד אברהם (כדורגלן)
קריירת מועדונים
אברהם החל את קריירת הבוגרים בשנת 2005 באינדפנדיינטה מליגת העל הארגנטינאית, והפך מיד לשחקן קבוע בהרכב הקבוצה. בשנת 2007, לאחר שנתיים במועדון, חתם אברהם בז'ימנסטיק טרגונה, ששיחקה אז בליגת המשנה הספרדית. אברהם שיחק בז'ימנסטיק עונה אחת, ואף זכה עם המועדון בגביע קטלוניה, אך עזב לאחר כישלון הקבוצה להעפיל ללה ליגה. ביולי 2008 חתם אברהם בפ.צ. בזל מליגת העל השווייצרית, שם שיחק ארבע עונות. כבר באותה עונה הפך לשחקן הרכב קבוע בקבוצה, ואף הבקיע שער בהפסד 2-1 לשחטאר דונצק בשלב הבתים של ליגת האלופות בעונת 2008/09. עונה זו הסתיימה בלי תארים עבור בזל ואברהם, אך את עונת 2009/10 סיימו עם דאבל. את שערו הראשון בליגה השווייצרית הבקיע אברהם בדקה האחרונה במשחק ליגה מול פ.צ. סיון ביולי 2010, שער שהעניק לבזל ניצחון. באותה עונה זכה אברהם באליפות עם בזל. בעונת 2011/12 זכו אברהם ובזל בדאבל נוסף. בשלהי מאי 2012 חתם אברהם בחטאפה על חוזה לארבע שנים, אך כבר לאחר חצי עונה במועדון, עזב אברהם את חטאפה, ובינואר 2013 חתם בהופנהיים הגרמנית. במאי 2013 הבקיע אברהם את שער הבכורה בהופנהיים, בפלייאוף ההישרדות בבונדסליגה מול קייזרסלאוטרן, והקבוצה נשארה בליגה לאחר מאבקי תחתית קשים. בשתי העונות הבאות המשיך אברהם לשחק בהופנהיים, ושיתף פעולה בהגנה עם שחקנים כאנדראס בק, יאניק וסטרגארד ופביאן ג'ונסון. בשתי עונות אלה הופנהיים סיימה במרכז הטבלה.
רוני פלומן
קישורים חיצוניים
על ספריה
נפתלי גרנות
ביוגרפיה
גרנות נולד בחיפה. ב-1970 התגייס לצה"ל, הוא שירת בחיל רגלים ושימש מדריך בבה"ד 1. במלחמת יום הכיפורים לחם עם חטיבת הצנחנים 247. לאחר לימודים אקדמאיים באוניברסיטת חיפה הצטרף ב-1978 לחטיבת המחקר של אגף המודיעין והשתחרר ב-1982 בדרגת רב-סרן. לאחר שחרורו הצטרף למוסד, הוא שירת בלבנון ובמדינות זרות מערביות. ב-2002 מונה לראש אגף צומת במוסד, הוא זכה ב-2004 בפרס ביטחון ישראל. ב-2005 מונה לסגן ראש המוסד והאחראי למינהלת המבצעים. הוא פרש מהשירות ב-2007 אחרי שהודח על ידי ראש המוסד מאיר דגן בשל שיחות לא מורשות לעיתונות.
הטרור ברצועת עזה בתחילת שנות ה-70
אחרי כיבוש רצועת עזה על ידי ישראל בשנת 1967, נהגה ישראל במדיניות של אי התערבות והותירה את כוחותיה הצבאיים מחוץ לישובי הרצועה, זאת בין השאר על רקע עיסוקה במלחמת ההתשה. עקב כך, התארגנויות הטרור בשטח זה התגברו, עד למצב שבו הטילה ממשלת ישראל החמש עשרה בראשות גולדה מאיר על פיקוד הדרום למגר את התופעה.
כרונולגיה
במהלך המבצע נחקרו ונענשו חיילים שהתעללו באוכלוסייה המקומית.
אופי פעולותיו של שרון ברצועת עזה היה שנוי במחלוקת. הרס בתים של פעילי טרור ספג ביקורת מצד השמאל, ומדיניות היד הקשה ספגה ביקורת מצד המושל הצבאי בעזה. שרון הרחיב את מבצע ביעור הטרור לתוככי סיני והתמקד גם בבדואים שדרכם זרם נשק לרצועה. חלק מהבדואים פונה מצפון סיני, ועל כך ננזף שרון על ידי הרמטכ"ל חיים בר-לב, אולם הממשלה גיבתה את הפעולות ולא אפשרה לבדואים שפונו לחזור לאזור. עתירת הבדואים לבית המשפט נדחתה. ראש הממשלה, גולדה מאיר, אמרה בעניין זה "מוקשים ומוות גרועים מפינוי אנשים חפים מפשע מבתיהם".
צלב רותוול
היסטוריה
מיקומו המקורי של הצלב לא ידוע בוודאות, אך ככל הנראה הוא נבנה בכפר רותוול סמוך למיקומו הנוכחי, קילומטרים ספורים משפך נהר הפירת' שלחופי הים האירי. בימי בנייתו האזור היה נתון לשליטת הממלכה האנגלית נורת'מבריה, אך לאורך רוב אלף ומאתיים השנים האחרונות המקום היה בשליטה סקוטית. מהמאה ה-15 הצלב שכן בחצר כנסיית רותוול, אך ניתן להניח כי הוא עמד שם לפחות משנת 1200, עת הקמת הכנסייה.
אנחנו לא מלאכים (סרט, 1955)
התסריט מבוסס על המחזה My Three Angels של סם ובלה ספיבק שהוא עצמו מבוסס על המחזה הצרפתי La Cuisine Des Anges (לה קוויזין דז-אנז') מאת Albert Husson (אלברט היסון).
רחמים (סרט, 2007)
רחמים הוא סרט קולנוע ישראלי מסוגת קומדיה שחורה משנת 2007 בכתיבה ובימוי של יניב אמודאי, עם יגאל עדיקא ושלום אסייג בתפקידים הראשיים.
תקציר העלילה
רחמים רחמים (יגאל עדיקא) הוא רווק בן 36 שגר עדיין עם הוריו מסעודה (ג'וליה מסלאווי) ויוסף (יוסף קמר). הוא בחור בודד שעובד בניקיון בקניון. אין לו חברים או חברות אבל כולם בשכונה אוהבים אותו כי הוא עוזר לכולם ובעיקר לאלמנה גב' וודלמן (מרתה רתיק) שמתאבלת כל הזמן על בעלה יעקב (צביקה הדר) שנהרג בתאונת עבודה בחברת החשמל. רחמים אוהב לצפות אתה בטלנובלה "איזבלה", מתאהב ב"איזבלה" (מורן אטיאס) ומפנטז עליה. הוא רוצה שתהיה לו הלוויה מפוארת כשימות. בדמיונו הוא צועד בבית הקברות עם איזבלה כשכל אנשי השכונה מלווים אותם ומריעים להם.
משה (שלום אסייג) עובד לפרנסתו כרוצח שכיר בשרותו של אריה (דרור קרן). הוא נשוי לשלומית (פלורנס בלוך) שממררת את חייו. יום אחד הוא מגיע לחסל את עו"ד וינגרטן כשרחמים מנקה באותו החדר. לאחר חיסול העו"ד הוא רוצה לחסל את רחמים אך יש מעצור באקדחו. רחמים מבקש שיהרוג אותו והוא מוכן לשלם לו 40,000 ש"ח כדי שיערכו לו הלוויה מכובדת. הם הולכים לבנק ומשה "משכנע" את המנהל כץ (סימון רוזנפלד) ומזכירתו שושי (אופירה רחמים) לתת לרחמים את כספו.
סלע גיליס
סלע גיליס (באנגלית: Gillies Rock) הוא הר סלעי בולט מבודד ברכס נפטון, בהרי פנסקולה בארץ המלכה אליזבת שבאנטארקטיקה.
מייקל פאלון
ביוגרפיה
בתחילת 2014 מונה על ידי ראש הממשלה דייוויד קמרון לשר זוטר לענייני העיר פורטסמות', זאת בעקבות משבר שפקד את העיר בשל קיצוץ נרחב בעובדים שהועסקו בבסיס הצי המלכותי בעיר. ביולי 2014 מונה לשר ההגנה וחבר קבינט ממשלת בריטניה. הוא המשיך לכהן בתפקיד זה גם תחת ראש הממשלה תרזה מיי, עד התפטרותו בנובמבר 2017 על רקע חשדות להטרדה מינית של עיתונאית ב-2002.
פורבו
העיר העתיקה מהווה יעד תיירותי פופולרי, הידוע במבנים שמורים היטב מהמאה ה-18 וה-19, ובקתדרלת פורבו מהמאה ה-15. העיר העתיקה ועמק נהר פורבו מהווים אתרים חשובים היסטורית ותרבותית בפינלנד.
עותניאל לוקר
קריירה
לוקר כיהן כחבר באספה המדינתית של מדינת ניו יורק בשנים 1803–1804. לאחר שקיבל מענק קרקע על שירותו הצבאי, הוא עבר ב-1804 למחוז המילטון שבאוהיו, והיה חבר בית הנבחרים של אוהיו בשנים 1807–1810. לאחר מכן הוא היה חבר הסנאט של אוהיו עד 1817.
כאשר כיהן כיושב ראש הסנאט בשנים 1813–1814, הושבע לוקר מתוקף תפקידו כמושל אוהיו במקומו של ריטרן ג'. מגז הבן, שהתפטר כדי לכהן כמנהל הכללי של דואר ארצות הברית. הוא כיהן בתפקיד ממרץ ועד דצמבר 1814 במקביל להמשך כהונתו כיושב ראש הסנאט, וביקש להיבחר לכהונה נוספת, אך הובס בבחירות על ידי תומאס וורת'ינגטון.
דוד בונדי
ביוגרפיה
ב-1 בנובמבר 2010 החליף את שלמה תירוש כמנכ"ל חברת אגרקסקו, שהייתה באותה עת חברת הדגל הישראלית ליצוא חקלאי. הוא הודיע על התפטרותו ביולי 2011, לאחר שהחברה הגיעה לחדלות פרעון.
מלחמת הגנרלים
האלופים שבעימות
האלוף אברהם אדן הקים ב-1968 את מפקדת הכוחות המשוריינים בסיני, היא עוצבת סיני. ב-1969 הועלה לדרגת אלוף ומונה למפקד גייסות השריון. מינוי החירום שלו היה מפקד אוגדת המילואים 162. האלוף אדן היה רחוק מכל השתתפות בחיים הפוליטיים. במהלך המלחמה, כשמלחמת הגנרלים לבשה גם צביון פוליטי, זיהתה אותו התקשורת, על רקע הביוגרפיה שלו כיליד כפר גלעדי, בוגר תיכון חדש, שגויס לפלמ"ח במסגרת הכשרה של השומר הצעיר והיה ממייסדי הקיבוצים גבולות ונירים, כבעל זיקה למערך. הלוחמים כינו את אוגדתו "אוגדת המערך". בימיה הראשונים של מלחמת יום הכיפורים פיקד אברהם אדן, בראש אוגדתו, על קרבות הבלימה הקשים בחזית סיני.
הוויכוחים עם חציית התעלה
בנובמבר 1973 ננזף אריאל שרון על ידי הרמטכ"ל דוד אלעזר על התנהלותו כלפי האלופים האחרים במהלך המלחמה והדבר פורסם גם בעיתונות החוץ.
יואב בנימיני
ביוגרפיה
ביוני 2015 נבחר כחבר באקדמיה הלאומית הישראלית למדעים.
תל ראש
מחקר
האתר נחקר בסוף המאה ה-19 על ידי החוקרים האירופאים ויקטור גרן ועל ידי קלוד קונדר והוריישו קיצ'נר מהקרן לחקר ארץ ישראל. מאחר שלאתר לא הייתה גישה מסודרת עד שנות ה-40, התעלמו ממנו החוקרים עד שרות עמירן ויוחנן אהרוני סקרו את האתר בין 1948 ל-1953, הודות לדרכים חדשות שנסללו. ההערכה לפני הייתה כי האזור היה מיושב בדלילות בגלל השטח הקשה ובגלל ההיעדר במקורות היסטוריים קדומים, אך הסקרים של עמירם ואהרוני חשפו את ההתיישבות הארוכה באתר ואת הפוטנציאל הארכאולוגי שלו. חפירה באתר תוכננה על ידי עמירם בשנת 1952 אך מעולם לא נערכה. האתר נחפר בשנת 2017 ובשנת 2018 על ידי מכללת כנרת בשיתוף האוניברסיטה הפתוחה בישראל. נפתחו ארבעה שטחים, שניים בראש התל ושניים במורדותיו. החפירה הניבה מכלולי חרס מתקופות רבות ושונות, שרידי אדריכלות, כלים חקלאיים ועוד.
טופלו (מיסיסיפי)
היסטוריה
השטח שעליו נבנתה העיר אוכלס מאות שנים על ידי שבטים אינדיאניים ילידים דוברי שפות מוסקוג'יות (או "קריק"), בני צ'יקאסו ובני צ'וקטו. עד שנת 1830 הם גורשו ממקום מולדתם על ידי המתיישבים הלבנים.
פני סאקט
ראשית חייה
פני דיאנה סאקט נולדה בלינקולן בירת נברסקה, ארצות הברית, וגדלה באומהה. אמה הייתה רואה חשבון ואביה טכנאי מחשבים. בתור ילדה סאקט הרבתה לקרוא רומנים בלשיים, ורק לאחר הרבה שנים הפנתה את תשומת לבה לתעלומות היקום. בתור נערה, היא התעניינה בעיקר בביולוגיה וברפואה והחשיפה הראשונה שלה לפיזיקה הייתה כאשר למדה פיזיקה בבית הספר בגיל 16. בהתחלה סאקט לא אהבה את הנושא אבל אביה ומורה מעוררת השראה שכנעו אותה ללמוד אותו והיא התאהבה בנושא.
תאזרבו
האזור מכיל אקוויפר עשיר מאוד במים פוסיליים ומספק אותם באמצעות הנהר המלאכותי העצום למאגרים בעיר אג'דאביא וממנה לריכוזי יישובים לחוף הים התיכון.
פני סאקט
פעילותה המחקרית
בזמן כהונתה בתפקיד המדענית הראשית, סאקט ייעצה לממשל אוסטרליה בנושאי מדע, טכנולוגיה וחדשנות. היא פתחה ערוצי תקשורת חדשים לחברה האוסטרלית בנושאי מדע, בעיקר בנושא הקיימות כמו אנרגיה, מים, שינוי אקלים, אבטחה והבטחת מזון ולמידה לאורך החיים. כל זאת על מנת לחשוף את החברה ברמה לאומית ואף גלובלית למדע ולחדשנות לצורך קידום הבנה וחשיבה.
Birthday Cake
רמיקס בליוויו של כריס בראון
ל-Birthday Cake נוצר רמיקס עם שילוב קולות של הזמר כריס בראון אשר הוקלטו במיוחד לרמיקס. הרמיקס שימש כגרסה המלאה לשיר לאחר שגרסה באורך של 1:18 דקות נכללה כאינטרלוד באלבום Talk That Talk. הרמיקס יצא לאור כסינגל הרביעי מתוך האלבום ונשלח אל תחנות הרדיו בארצות הברית ב-6 במרץ 2012. תחילה, שמועות החלו לומר כי הזמרת כריסטינה אגילרה תשיר ברמיקס ל-Birthday Cake לאחר שריהאנה פרסמה בחשבון הטוויטר שלה כי היא רוצה מישהו "Dirrrty" בהקלטה המחודשת לשיר, רבים חשבו כי התייחסה ריהאנה לשירה של אגילרה משנת 2002 Dirrty. מאוחר יותר, הכריזה הזמרת כי היא רוצה זמר, ולא זמרת שילוו אותה ברמיקס לשיר ולבסוף התגלה כי כריס בראון יכלל בגרסה המלאה לשיר Birthday Cake. למרות שקיבלה ריהאנה תגובות שליליות מהתקשורת וממעריציה בנוגע לבחירה, הזמרת הגנה על בחירתה בבראון באומרה כי "זאת פשוט מוזיקה".
הופעות במצעדים
הרמיקס לשיר "Birthday Cake" בליוויו של כריס בראון נכנס לראשונה אל המצעד Hot R&B/Hip-Hop Songs בארצות הברית ב-10 במרץ 2012 למקום ה-20 ושבוע לאחר מכן עלה השיר למקום ה-17.בשבוע השלישי שלו במצעד, עלה השיר למקום השביעי וקיבל את התואר Airplay Gainer אשר מציין כי מספר נכר של תחנות רדיו הוסיפו את השיר אל רשימות ההשמעה שלהן במהלך השבוע. השיר הגיע למקום הרביעי במצעד בשבוע הרביעי שלו וקיבל את התואר Airplay Gainer בשנית, לבסוף הגיע השיר למקום ה-2 בשיאו. אל מצעד הבילבורד הוט 100 נכנס השיר לראשונה אל המקום ה-63 ב-10 במרץ 2012 והגיע בשיאו אל המקום ה-24.הרמיקס לשיר נכנס לראשונה אל מצעד שירי הרדיו בארצות הברית למקום ה-73, עם דיווחים של עלייה ב-372% של השמעות השיר בתחנות רדיו בארצות הברית מאז השבוע הקודם. בשיאו, השיר הגיע למקום ה-16.
האיש שידע אינסוף
תקציר עלילת הסרט
סריניוואסה רמנוג'אן הוא מתמטיקאי הודי אוטודידקט, אשר גר בתחילת המאה העשרים במדרס שבהודו. הוא כותב במחברותיו את רעיונותיו המתמטיים, ומתפרנס כמנהל חשבונות. הוא שואף להציג את רעיונותיו למומחים אך אינו מצליח בכך. מעסיקיו של רמנוג'אן, שעמדו על כישרונו, מציעים לו להציג את הישגיו לפרופסורים באנגליה, ורמנוג'אן שולח מכתבים לפרופסורים אחדים. אחד ממקבלי המכתבים הוא המתמטיקאי ג'. ה. הארדי מאוניברסיטת קיימברידג', שבתחילה חושד שהמכתב הוא מתיחה שיזם עמיתו ליטלווד, אך לאחר שהשתכנע שזהו מכתב אמיתי, הוא מזמין רמנוג'אן לאוניברסיטת קיימברידג'. רמנוג'אן נענה להזמנה, תוך שהוא משאיר בהודו את אשתו. הארדי וליטלווד מתפעלים מהתוצאות שהציג רמנוג'אן, אך יתר הפרופסורים אינם מרוצים מהקשר עם ההודי חסר ההשכלה הפורמלית. גם סטודנטים מפגינים גזענות כלפי רמנוג'אן. הארדי ממשיך לטפח את רמנוג'אן, ומביא לפרסום מאמר עם אחת התוצאות של רמנוג'אן.
הארדי, שחותר להעניק לרמנוג'אן מינוי בקיימברידג' מוצא דרך עוקפת: הוא משכנע את החברה המלכותית לקבל את רמנוג'אן כעמית, ובעקבות זאת מצליח לשכנע גם את עמיתיו בקיימברידג'. רמנוג'אן, שגעגועיו לאשתו גברו, חוזר להודו, וכעבור זמן לא רב הארדי מקבל מכתב המודיע על מותו של רמנוג'אן.
זאמי פדר
קורות חייו
בשנת 1962 עלה פדר לישראל ועבד בבית הדפוס הירושלמי "אחווה".
Animals (שיר של מרטין גריקס)
Animals (בעברית: חיות) הוא סינגל של המפיק המוזיקלי ההולנדי מרטין גריקס. השיר יצא לאור ב-17 ביוני 2013. בנוסף, הוא נכלל במיני-אלבום הראשון של גריקס, Gold Skies, שיצא כשנה לאחר מכן.
קורמורן פובו
הקורמורנים חיים במושבות צפופות על הצוקים והחופים אך לרוב דגים בים, לעיתים עד עומק 30 מטר שם הם מחפשים דגים וחסילונים. רק לעיתים רחוקות, אם בכלל הם נמצאים בפנים האיים.
וילה פצ'ק
היסטוריה
בתום מלחמת העולם השנייה כבש צבא ברית המועצות את המעון במשך מספר ימים, ולאחר מכן הוא הפך למפקדה של המטה הכללי של צ'כוסלובקיה.
חדיקת אל-אח'באר
היסטוריה
נוסד בתקופת הנהצ'ה על ידי האינטלקטואל היווני-אורתודוקסי ח'ליל אל-ח'ורי והיה העיתון הראשון שפורסם באופן פרטי בביירות במשך למעלה מ-50 שנים, מ-1858 עד 1911.
מימון העיתון ותפוצתו
העיתון נתמך הן על ידי סוחרים עשירים מאזור ביירות, כדוגמת מיח'איל מדור המרוני, במטרה לענות על צורכי קהילת המסחר ההולכת וגדלה בעיר, והן על ידי הממשל העות'מאני, שנהג לגייס את כשרונותיהם של כותבים מוכשרים, ולגייסם כדי לקדם את הדימוי העות'מאני הציבורי באמצעות כתיבתם העיתונאית. כיום, למרות שהתפרסם במשך יובל, רק הגליונות של 10 השנים הראשונות השתמרו, בנוסף למספר גליונות משנות ה-1880'; הם נמצאים באוניברסיטה האמריקאית בביירות.
מאיר פישלס
ביוגרפיה
הוא היה חבר בבית הדין של רבי יחזקאל לנדא רבה של העיר. כיהן כראב"ד פראג וכראש הישיבה הגדולה בה במשך ארבעים שנה, ורבים מתלמידיו התפרסמו וכיהנו ברבנות. בין תלמידיו: רבי אלעזר פלקלס ורבי יעקב גינצבורג. לצד הרבצת תורה, עסק הרב פישלס שהיה עשיר גדול גם בצדקה; הוא פרנס משפחות רבות ותלמידי חכמים בפראג.
רוב כתביו אבדו בשריפה שפרצה בפראג בשנת 1754, חלק מכתביו נדפסו לאחר פטירתו בספר "הסברות מהר"ם בומסלא". תלמידו רבי בצלאל רנשבורג כתב בהקדמת ספרו "חכמת בצלאל - פתחי נדה" שהיה לפניו כתבי רבו.
משפחתו
רבי מאיר פישלס נישא לייטל בת ר' משה גינזבורג. לאחר פטירתה נישא בשנית לריצ'ל בת ר' שמעון פרנקל שפירא, ראש הקהל בפראג, שהייתה אלמנת ר' ברוך שפיץ. לאחר פטירתה נישא בשלישית לייטל לבית לייטרסדורף, אלמנת רבי עקיבא איגר מפרשבורג.
ראיין סידני
לאחר הפרישה
בין 2008–2010 עבד כברמן לפי פרופיל הלינקדאין שלו. ב-2009 רואיין סידני לעיתון של בוסטון קולג׳ וסיפר את סיפורו ועל כך שהוא לא מתחרט על הקריירה המקצוענית בת 4 השנים שלו (״תראו לי עוד בן 27 שהספיק למלא שלושה דרכונים - כולל גיחות ברחבי המזרח התיכון, מצרים, דובאי ואיי יוון״) וכי הוא מאושר מהקריירה החדשה שלו כקבלן בניין ומחברת בנייה שהקים באן ארבור, מישיגן.
בית פליקס נוסבאום
ביקורות ותגובות
על פי הטיימס, המוזיאון, ש"המנהרה הצרה והתאורה המאופקת שלו כופים אווירה של דיכוי, משתמש בבירור בדימויים של עקירה, אובדן וחוסר הבנה." ג'ונתן גלנסי, מהגרדיאן, כינה זאת "יצירת מופת ... בדיאלוג אדריכלי עם הציורים התלויים על קירותיה." המלעיזים, לעומת זאת, טענו כי יצירתו של נוסבאום חזקה מספיק בפני עצמה והיא הייתה מרוויחה יותר מהצגתה במרחב נייטרלי.
Panasonic Lumix DMC-FZ50
הנדסת האנוש של המצלמה באה לדמות מצלמת רפלקס: שתי גלגלות שליטה במפתח הצמצם ובזמן החשיפה, מיקוד ידני (בנוסף לפוקוס אוטומטי ופוקוס מקרו), שליטה בזום באמצעות טבעת על העדשה ותושבת למבזק חיצוני (בנוסף למבזק פנימי כחלק אינטגרלי מהצלמה). היא אחת מהמצלמות הגדולות שאינן SLR שיוצרו, והיא ממוקמת בקצה העליון של שוק מצלמות הגשר. בנוסף, כולל המצלמה תפריט function לשינוי מהיר של פרמטרים חשובים בצילום, כגון: סוג ואיכות הקובץ, רזולוציה, ISO (רגישות), איזון ללבן, מדידת אור וקביעת נקודות מיקוד. המצלמה גם כוללת צילום מושהה (טיימר) עם השהייה של 2 או 10 שניות, וכן חיבור להפעלה באמצעות שלט רחוק.
המצלמה יכולה לשמור קבצים בפורמט JPEG באיכות גבוהה, בפורמט JPEG באיכות נמוכה (דחיסה גדולה יותר) ובפורמט Raw. המצלמה באה עם תוכנת Silkypix שיכולה לקרוא קובצי Raw ולהמירם לקובצי JPEG. למצלמה לוקח כ-3 שניות לכתוב קובץ Raw לכרטיס SD מהיר, שזה מבין הזמנים המהירים ביותר בקרב המצלמות שאינן SLR. המצלמה לא תומכת בפורמט TIFF כמו קודמתה.
אמדאו השני, רוזן סבויה
ביוגרפיה
בשנת 1057 מת אביו אודונה הראשון, רוזן סבויה, ואחיו פייטרו הראשון, רוזן סבויה עלה לשלטון במקומו. אולם בשל היותו קטין שלטה אמו כעוצרת, והכוח ברוזנות למעשה היה בידיה. בשנת 1073 נשבע אמדאו יחד עם אצילים אחרים מבורגונדיה להגן על קברו של פטרוס הקדוש, ובשנת 1074 נשלחו אמדאו והאצילים הללו בראשות גיום הראשון, רוזן בורגונדי, על ידי האפיפיור גרגוריוס השביעי, להגן על האימפריה הביזנטית מפני הסלג'וקים. בשנת 1077 ליווה אמדאו יחד עם אמו ואחיו פייטרו את אחותו ברטה מסבויה עם בעלה היינריך הרביעי, קיסר האימפריה הרומית הקדושה לקנוסה, שם השפיל היינריך את עצמו בפני האפיפיור וביקש ממנו מחילה. בשנת 1078 מת אחיו פייטרו, ואמדאו עלה לשלטון במקומו, אולם הוא מת כעבור שנתיים ב-26 בינואר 1080, ובנו אומברטו השני, רוזן סבויה עלה לשלטון במקומו.
מתתיהו שמחה רבנר
פעילותו ברומניה
בחיפוש אחר עבודה, מצ'רנוביץ עבר רבנר לרומניה. ב-1865 התמנה כדרשן ומורה לדת היהודית בגימנסיה בעיר סוצ'אבה. בזמן שהותו שם כתב, בין השאר, דרשה שנקראה "כורש ופרנץ יוזף הראשון". ב-1867 עבר לעבוד כדרשן וכמנהל בית הספר היהודי המתוקן (משכילי) של פלטיצ'ן. ב-1869 עבר ליאשי, לנהל את בית הספר שייסד הנדבן יעקב נוישוץ. יאשי הוא שימש גם כדרשן בבית הכנסת נוישוץ. עובד תקופה גם כמתרגם רשמי בעד הקונסוליה האוסטרו-הונגרית ביאשי. הוא היה אחד מ"שלישיית הסופרים המשכילים" - שני האחרים היו המשורר מרדכי סטרליסקר, שהיה החזן של מיכאילן והאינטלקטואל הנודע הלל כהנא, שהיה מנהל בית הספר לבנים בבוטושאן. רבנר פרסם ביאשי את הרבעון "זמרת הארץ" בענייני דת וחינוך, ממנו הוציא לאור שני גליונות - ב-1872 - וב-1877. הוא שהה בעיר המולדבית שנים רבות אך בשנות התשעים של המאה ה-19 הוא מוזכר כדרשן בעיר רומאן ומשם גם הגיע לעיתונות הידיעה על מותו לאחר שלושה ימי מחלה בשנת 1894.
Mamacita
וידאו קליפ
נכון למאי 2020, מונה הצפיות של הקליפ עומד על כ-80 מיליון.
רכס נפטון
אורכו של הרכס 112 קילומטרים.
מקור השם
הרכס נקרא על שם מטוס ה-P-2 Neptune של צי ארצות הברית בו בוצעה טיסת הצילום.
לקריאה נוספת
• Curtis, M.L.; Storey, B.C., (2003), Early Palaeozoic near-surface deformation in the Neptune Range, Antarctica: implications for the Ross and Gondwanian orogenies, Journal of the Geological Society, 160 (4). 629-642. https://doi.org/10.1144/0016-764902-102
אלם (נהר)
מקורו של נהר האלם הוא אגם אלם (בבווארית: Almsee). זהו יובלו הימני של נהר הטראון, אותו הוא פוגש ליד העיירה פישלהאם. הפלג הגדול ביותר של הנהר הוא לאודאך.
סיסקו מוניוז
קריירה ככדורגלן
בעונת 1998/1999, החל את קריירת הבוגרים בקבוצת מיורקה ב', במדיה שיחק עונה אחת.
בתחילת עונת 1999/2000, חתם בקבוצת ולנסיה ב' והושאל מספר פעמים לקבוצת רקראטיבו ולבה וטנריפה.
H2: מעבדת השליטה (סרט)
רקע
רחוב השוהדא בחברון הוא רחוב ראשי בעיר העתיקה של חברון, המוביל אל מערת המכפלה וממנה. החל מסוף שנות ה-70, במסגרת הקמת היישוב היהודי בחברון, אכלסו יהודים מספר בתים לאורך הרחוב.
דניאל וולפסון
הרב דניאל קלמן הלוי וולפסון (נולד בכ"ב תמוז תשכ"ד, 2 ביולי 1964) הוא ראש ישיבת נתיבות חכמה בירושלים.
אוניברסיטת חרונינגן
היסטוריה
בשנת 2015 האוניברסיטה תכננה לפתוח קמפוס בשאנדונג שברפובליקה העממית של סין, ובכך הפכה לאוניברסיטה ההולנדית הראשונה שעושה זאת. נמתחה ביקורת רבה על התוכנית, בעיקר בגלל הדאגה להגבלת החופש האקדמי והצנזורה בסין. בינואר 2018 התוכניות להקמת הקמפוס בוטלו.
אני מייקי
אני מייקי הוא ספר לילדים ונוער מאת הסופרת גליה עוז. הספר יצא בהוצאת כתר בשנת 2017. הספר הוא ספר המשך לספרה הקודם של עוז, "שקשוקה".
בשנת 2018 זכה הספר בפרס דבורה עומר.
אברהם שמואל הרשברג
ביוגרפיה
הרבה ללמוד ולחקור בתולדות עם ישראל ובארכאולוגיה יהודית. הצטרף ל"חיבת ציון״, וסייע לרב שמואל מוהליבר בקריאתו ליישב את ארץ ישראל. כן היה ידידו של הסופר זאב יעבץ, ולאחר מותו חיבר ביוגרפיה שלו.
בשנת 1899 עלה לארץ ישראל, אך לא הצליח להשתלב בה מבחינה כלכלית; הוא שהה בארץ ובסביבה כשנה וחצי (1899–1900, תר"ס–תרס"א) – מזמן זה בילה חצי שנה בירושלים – ואז שב לרוסיה. זמן קצר לאחר שובו לאירופה, בשנת תרס"א (1901), פרסם את רשמי מסעו הראשונים, בספר "משפט היישוב החדש בא"י", שבו מתח ביקורת חריפה על שמצא בארץ. בנוסף, פרסם פרקי מסע בעיתונים "העולם", "הַשִּׁלֹחַ" ו"המליץ". רק כעשר שנים לאחר חזרתו, בשנת תר"ע (1910), פרסם את רשמי מסעותיו בשלמותו, בספר "בארץ המזרח".
Public
היסטוריה
Retail World SA החלה לפעול בשוק היווני בנובמבר 2005, והקימה את החנות Public הראשונה שלה במרכז הקניות Mediterranean Cosmos בסלוניקי. החנות השנייה של הרשת נפתחה בדצמבר 2006 בוולוס, ואילו השלישית נפתחה בספטמבר 2007 בקפריסין. בדצמבר 2007, הרביעי בסך הכל נפתח בכיכר סינטגמה, בארמון פאלי. מטה החברה, אליו עבר בספטמבר 2013, ממוקם בקיפיסיה.
חנויות
בשנת 2007 נפתחה החנות של רשת Public הראשונה בניקוסיה שבקפריסין, בשנת 2009 בלימסול, בשנת 2013 בפאפוס (בתוך קניון kings avenue mall) ובשנת 2016 בלרנקה. בשנת 2018 נפתחו שתי חנויות נוספות בפראלימני ובניקוסיה בקניון ניקוסיה.
לה גולו
דעיכה
ב-1895, בשיא הצלחתה הן בפרסום והן ברווחים, החליטה לה גולו לעזוב את המולין רוז' ולצאת לחיים עצמאיים. היא השקיעה בבניית מופע רביו שנועד לנדוד בין ירידים ואולמות מופעים. אולם, הקהל שנהר לראות אותה במולין רוז' לא פקד את המופעים הללו, דבר שגרם להתרוששותה ולהיעלמותה מהעין הציבורית. לה גולו שקעה בדיכאון ובאלכוהוליזם.
התייחסויות בתרבות
מלבד הציורים שהותירו הציירים בני תקופתה, הופיעה דמותה של לה גולו במספר סרטים בהם "מולן רוז'" של הבמאי ג'ון יוסטון מ-1952 ו"קאן-קאן צרפתי" של ז'אן רנואר מ-1954 והיא היוותה השראה לדמויות במחזמר ובסרט קאן-קאן מ-1960.
שלמה כהן (קצין)
פעילות אזרחית
מאז שחרורו משמש כהן כיועץ ביטחוני בכיר בתעשיות הביטחוניות הישראליות. בין השאר זכה ל-5 פרסי שיווק ופרס רפאל על פעילות שיווק יוצאת דופן בעולם. קידם עסקאות ענק מול הצי, המרינס והכוחות המיוחדים האמריקאיים, הצי הקנדי, בניית מערך הגנה על אסדות גז במקסיקו, חדירה לשוק הפיליפיני, התאילנדי ושל גינאה המשוונית. בשנת 2014 החליטה ממשלת ישראל על שיפור אופן בחירת הדירקטורים לחברות הממשלתיות, לצורך כך נוצר מיזם "נבחרת הדירקטורים של ישראל", מומו נבחר כמתאים לשמש דירקטור בחברות הממשלתיות מתוך אלפים רבים של מועמדים שעמדו בתנאי הסף נבחרו עשרות בודדות, מומו נמנה עליהם. עם החלפת השלטון בהמשך, גוועה יוזמת נבחרת הדירקטורים של ישראל ותהליך המינוי לחברות הממשלתיות חזר להיות באופן פוליטי ונתון להשפעת מרכזי המפלגות, קשרים על פני כישורים. משנת 2020 מומו נמנה עם הדירקטוריון של ארגון מנהלי הרכש בישראל.
משפחה
כהן נשוי לענת ממשפחת וייס, בת מכמורת. בת לימימה, אם בית ותיקה בבית הספר הימי מבואות ים, ולבן ציון וייס, ניצול שואה, פרטיזן. כהן הוא אביה של רעות מרים כהן העורכת לשעבר של אתר גלובס.
רכס קלאפ (אנטארקטיקה)
מקור השם
הרכס נקרא על שמו של ג'יימס ל. קלאפ (James L. Clapp), ששירת במחלקת חקר הקרחונים שנשלחה לחקור את האי רוזוולט מטעם התוכנית האנטארקטית של ארצות הברית, בעונת המחקר (הקיץ האנטארקטי) 1967–1968.
Faster Than the Speed of Night
Faster Than the Speed of Night (בעברית: מהיר ממהירות הלילה) הוא אלבום האולפן החמישי של הזמרת הולשית בוני טיילר, האלבום יצא בשני תאריכים שונים; ב-8 באפריל 1983 בבריטניה, ובספטמבר 1983, בארצות הברית. תחת חסותה של חברת התקליטים "סוני קולומביה". האלבום זכה להצלחה עולמית והפך לאלבום המצליח ביותר של הזמרת. האלבום מכר כמויות רבות של עותקים, ובארצות הברית מכר למעלה מ-1,000,000 עותקים ובכך הצליח להיכנס לחמישייה הפותחת במצעד הבילבורד 200. האלבום הצליח לקבל דירוג של 4.5 כוכבי זהב מ-Allmusic והוא האלבום שקיבל את הדירוג הגבוהה ביותר בכל הקריירה של הזמרת.
טוני גפני
קריירה מקצועית
ביולי 2011 גפני חתם במועדון הכדורסל הגרמני טלקום בון מליגת העל הגרמנית, גפני שיחק במשחק האולסטאר של הליגה הגרמנית באותה עונה. את עונה זו סיים גפני עם 13 נקודות ו-6 ריבאונדים בממוצע למשחק.
בספטמבר 2013, גפני חתם בקבוצת ה-NBA ממפיס גריזליס. אולם, הוא שוחרר מהגריזליס ב-26 באוקטובר.
בספטמבר 2014, חזר גפני לישראל וחתם בהפועל ירושלים, לאחר התייעצות עם עמרי כספי בשל מבצע צוק איתן, עימה זכה באליפות הראשונה של המועדון ליגת העל הישראלית. בתום העונה נבחר גפני לשחקן השישי של הליגה ולשחקן ההגנה המצטיין של העונה.
קורמורן אוטגו
תיאור
קורמורן זה מתרבה באי סטיוארט שבניו זילנד כשרוב הזמן הוא שוחה בים הפתוח וצוללים לעיתים לעומק 30 מטרים בחיפושם אחרי דגים וחסילונים נפוצים. הקורמורנים מתרבים במושבות על החופים בין מאי לספטמבר כשהקנים עשויים מחומר אורגני, בוץ ומגואנו. בקן הנקבה מטילה 2 עד 3 ביצים.
גאבור ט. סאנטו
ביוגרפיה
סאנטו נולד בבודפשט, סיים את לימודיו ב-1990 בפקולטה למשפטים באוניברסיטת אטווש לוראנד ולמד גם אסתטיקה ויהדות בפקולטה למדעי הרוח.
מאז 1991, הוא העורך הראשי של המגזין היהודי הפוליטי והתרבותי "שבת". יחד עם אחרים ארגן כנסים בנושא "צורות הקיום של הספרות היהודית-הונגרית", "התפוצות (ו)האמנות", "גורלות יהודיים בסרטים הונגרים", "גורלות יהודיים על הבמה ההונגרית" ו"אנטישמיות חדשה". ההרצאות של רוב הכנסים פורסמו גם כספרים. בשנת 1995 זכה בפרס מטעם ה"קרן לאיוש הגדול לספרות ואמנויות", ובסתיו 2003 התארח בתוכנית הכתיבה הבינלאומית באוניברסיטת איווה. בשנות האלפיים תרגם משוררים יהודים אמריקאים וכותבי יידיש להונגרית ולימד ספרות יהודית מודרנית ברמה אוניברסיטאית ולא אוניברסיטאית.
אוניברסיטת גראץ
האוניברסיטה מחולקת לשש פקולטות, והשתי הגדולות בהן הן הפקולטה לאמנויות ומדעי הרוח והפקולטה למדעי הטבע. שאר הפקולטות הן הפקולטה למשפטים; הפקולטה למדעי העסקים, הכלכלה והחברה; הפקולטה למדעי הסביבה והחינוך; והפקולטה לתאולוגיה קתולית. הפקולטה לרפואה הופרדה מהאוניברסיטה על ידי חקיקה בשנת 2004 והפכה לאוניברסיטה עצמאית. בגלל מיקומה הגאוגרפי של האוניברסיטה הסמוך לגבול עם סלובניה ושתי הערים הגדולות בה (מריבור וליובליאנה), היא משכה באופן מסורתי סטודנטים רבים מסלובניה ושימשה שער לדרום מזרח אירופה עבור חוקרים, מדענים ועסקים אוסטרים.
ריצת משוכות
ריצת משוכות בישראל
בריצת 400 מטר משוכות השיא הישראלי לנשים מינואר 1996 שייך לאירנה לנסקי ועומד על 55.69 שניות, והשיא לגברים שייך לאלכסיי בזארוב ועומד על 49.87 שניות.
וילה ליברמן
הוילה
בשנת 1909 ליברמן קנה פיסת אדמה צרה עם גישה ישירה לחופי אגם ואנזה כדי להימלט מרעשי העיר ברלין. הוא התגורר שם במהלך הקיץ, משנת 1910 ואילך. הווילה נבנתה על ידי האדריכל פול אוטו באומגרטן. ליברמן כינה אותה "הטירה הקטנה שלו ליד האגם". הבנייה הושלמה באפריל 1910.
גן
הגן הארוך מחולק לשניים על ידי הווילה עצמה. ממרכז הווילה נשקף נוף של הדשא אל אגם ואנזה. יש טרסת גן מול הבית, המשקיפה לעבר ואנזה. מצד אחד של הדשא, יש שביל של עצי ליבנה. בצד השני, ישנם שלושה גנים מגודרים. בחלק האחורי של הווילה נמצא בית הגן וחלקת ירקות.
תערוכה קבועה
בסטודיו לשעבר, בקומה העליונה, ישנם כ 40 ציורים הקשורים לגן ולווילה. בקומת הקרקע מתועדים ההיסטוריה של משפחת ליברמן והבית, כולל האופן בו הנאצים אילצו את אשת ליברמן, מרתה למכור את הווילה, במחיר מוזל, שלא תאם את ערכו באותה תקופה וזאת שעות לפני שהייתה אמורה להיות מגורשת למחנה הריכוז טרזיינשטט, היא התאבדה במקום להסתכן במוות בידי הנאצים.
לירון מיוחס
ביוגרפיה
ב-2014 החלה לעבוד על הפרויקט "לה ג'יטאנה" (הצוענייה) והופיעה בישראל, פולין, צ׳כיה, סלובקיה והונגריה. במקביל הקימה את טריו כלי ההקשה הנשי "מלאייקה טריו" יחד עם יעל שרוני ורוני בת-אור פרנס, אשר הופיעו בישראל ושווייץ והקליטו יחד אלבום ב-2016.
דפוס בארי
תחומי עיסוק
מאז שנת 1992, דפוס בארי אחראי באופן בלעדי על הדפסת רישיונות הנהיגה הישראליים.
הכשרה מקצועית בישראל
שנות השמונים והתשעים
באותן השנים מאפייני פעולתה של מערכת ההכשרה המקצועית הושפעו מהתהליכים והמגמות החדשות שהתרחבו בפוליטיקה הישראלית. התקציבים הגדולים שעמדו לרשות מערכת ההכשרה המקצועית הפכו עם השנים לאפיק נוח בידי קברניטי משרד העבודה והרווחה למתן הטבות פוליטיות. אחד הביטויים הבולטים לכך היה הופעתם של שירותים שכוונו לאוכלוסיות מוגדרות ותאמו את צורכיהם אשר לא עמדו בהלימה למגמות שהתפתחו בתעשייה או בחברה. שירותים אלה, דוגמת הכשרות לאוכלוסייה החרדית בתחומי מקצועות הסת"ם, שימושו כדיבידנט שניתן על מנת לשמור על היציבות הקואליציונית.
הפרטה וצמצום
כיום מערכת ההכשרה המקצועית היא מערכת שיורית המתקשה להניע עובדים בשוק העבודה. הביטוי לשינוי הדרמטי במעמד ההכשרה המקצועית בישראל התבטא בקיצוץ המאסיבי בתקציבי האגף להכשרה מקצועית. בשנת 2000 עמד תקציב האגף על 159.4 מיליון ש"ח לעומת 43 מיליון ש"ח בלבד בשנת 2012.
איבאר בלאנגרוד
ביוגרפיה
בלאנגרוד נולד בלונר, נורווגיה. הוא היה אחד מטובי המחליקים המהירים בעולם למשך 15 שנים, מ-1924 עד 1939. מקום הולדתו, לונר, נמצא באזור האדלנד שבנורווגיה, שממנו באו שני מחליקים אחרים נוספים, מיכאל סטקסרוד והנס אנגנסטנגן, והשלושה נודעו כ"שלישיית האדלנד". הוא ייצג את מועדון Trondhjems SK.
רווחת בעלי חיים בגרמניה הנאצית
הרומנטיציזם הגרמני
עוד בטרם עליית הנאצים לשלטון, הדורות הגרמנים הקודמים ניסו לגבש את זהותם הלאומית. אלמנט מרכזי בבניית הזהות של הגרמני בתקופה הרומנטית היה טשטוש הגבולות בין האדם לחיה, כפי שבא לידי ביטוי בשירה, בספרות, בציבור ובהגות הגרמנית הרומנטית. רעיונות החזרה אל הטבע וקידוש הטבע והחי היו רעיונות פופולריים מאוד בחברה הגרמנית בתחילת המאה העשרים כתגובת נגד לתיעוש ולעיור המהירים. גרמנים רבים טענו כי הקרבה אל הטבע דרושה לשגשוג ולאושר העם הגרמני. בשנת 1890, נוסדה התנועה הגרמנית לרפורמת אורח החיים שקידמה אורח חיים בריא, צמחונות, התנגדות לניסויים בבעלי חיים והגנה על הטבע, וברבע הראשון של המאה העשרים הגיעה לשיא הפופולריות שלה עם 200 מסעדות צמחוניות ברחבי גרמניה ועם פרסום ספרים בנושא חזרה אל הטבע שנמכרו בהמוניהם.
חקיקה
עד לעליית המשטר הנאצי לשלטון, עקרון הסובלנות הדתית היווה מחסום מול הדרישה לאסור שחיטה כשרה. ב-21 באפריל 1933, המשטר הנאצי אסר בחוק שחיטת בעלי חיים ללא הימום על מנת לתקוף את היהודים (החוק אסר למעשה לבצע שחיטה כשרה כהלכתה) וקבע כי יש להרוג את החיה עם שוק חשמלי או עם מכה מהממת בראש באמצעות פטיש או גרזן. חקיקה זו ענתה על הצורך להציג את היהודים כאכזריים, אלימים ולא מתורבתים. בהקדמה לחוק נכתב: "התנועה להגנת בעלי חיים, שזוכה לתמיכה של המשטר הנאצי, דרשה זמן רב שבעלי החיים יקבלו אלחוש לפני השחיטה. רוב הגרמנים מתנגדים לשחיטה ללא הימום, פרקטיקה שנהוגה בקרב היהודים".
היחס אל בעלי החיים במשטר הנאצי בפועל
בספטמבר 1939, ניתנה הוראה להרוג את חיות הטרף שנמצאות בגני החיות בגרמניה. בגן החיות של ברלין נורו למוות כל האריות, הטיגריסים, הנמרים והדובים, למעט מספר גורי אריות שהרמן גרינג לקח לגן החיות הפרטי שלו באחוזת הצייד שלו. בגן החיות בהמבורג כל חיות הבר נורו למוות לרבות אריות, טיגריסים, כלבי ים, אריות ים, סוסי ים וכל הזוחלים. בגן החיות בדרזדן נורו למוות האריות, הטיגריסים ושאר הפנתרים. גן החיות של מינכן הצליח להתחמק מהוראה זו למעט המתה של מספר שימפנזים.
X (חברה)
המתקן מנוהל על ידי סרגיי ברין, אחד משני המייסדים של גוגל. מנהל העבודה בפועל הוא היזם-מדען אסטרו טלר. טלר אמר כי המטרה העיקרית של המתקן הסודי היא לשפר טכנולוגיות בקפיצה של פי 10. ולפתח "פתרונות הנשמעים מדע-בדיוני". המעבדה הוקמה בשנת 2010 עם פיתוח פרויקט המכונית-ללא-נהג.
דודן
דודן (או בן דוד/ה) ודודנית (או בת דוד/ה) (באנגלית: Cousin) הוא מונח אשר יכול להתייחס לשתי משמעויות - בדרך כלל נעשה בו שימוש לתיאור בני דודים מדרגה ראשונה במשפחה בזיקה לאדם שיש לו סבא, סבתא, סבא רבא או סבתא רבתא במשותף איתם, והמשמעות השנייה, אשר נפוצה עיקר בתחום הגנאלוגיה, היא תיאור קרבה משפחתית בין אנשים בני אותו דור או דורות שונים שאין ביניהם קרבה משפחתית מדרגה ראשונה או שנייה (ראו טבלה בהמשך להבהרה).
מיכאל קובנר
ביוגרפיה
בשנת 1978 התחיל לעבוד עם גלריית בינט בתל אביב, בה הציג את חלק גדול מתערוכות היחיד שלו (כ-15 במספר). כמו כן הציג תערוכות יחיד במוזיאון לאמנות ישראלית ברמת גן, במשכן לאמנות, עין חרוד ובגלריית האוניברסיטה בבאר שבע. ציוריו הוצגו בתערוכות קבוצתיות במוזיאון תל אביב לאמנות, מוזיאון ישראל, מוזיאון חיפה לאמנות ובמוזיאון היהודי של ניו יורק. בשנת 1981 השתתף בתערוכה רוח אחרת, שאצרה שרה ברייטברג-סמל במוזיאון תל אביב.
יצירתו
בסוף שנות השבעים ותחילת שנות השמונים הציג קובנר מספר תערוכות בגלריית בינט, בהן תערוכת "רישומי נופים ממבט הציפור" ותערוכת "בתים בעזה" שהציגה את בתי העיר עזה, עוד כשהייתה בשליטת ישראל, בסגנון דקורטיבי המזכיר את ציוריו של מאטיס: בגווני החזיתות, בקישוטי השערים והגדרות, במרקם הניגודים של הלב̤נים הצבעוניות. במהלך שנות השמונים פיתח מספר סדרות ציורים ששאבו השראה מחיי היומיום בהן סדרת ציורי הלגו שנוצרה בהשראת שעות המשחק שלו עם ילדיו, סדרת פורטרטים של אשתו וסדרת ציורים גדולי ממדים שיצר בהשראת לוחות המודעות של הוליווד. לקראת המחצית השנייה של שנות השמונים החל לצאת אל הטבע ולצייר אותו. נופי ירושלים היו לו מקור ליצירה.
אפקט ההוצאה האבודה
המנגנון הפסיכולוגי מאחורי ההטייה
הוצאה שכבר בוצעה ולא ניתנת להחזר נקראת עלות שקועה. העובדה שיש עלות שקועה לא בהכרח מחייבת המשך השקעה נוספת. מקבלי החלטות נוטים לקבל החלטה להמשיך להשקיע משום שכבר הושקעו הרבה משאבים ולא משום שיש הסתברות לא נמוכה שהשקעה נוספת תגרום לתוצאות המצדיקות אותה. ככל שממשיכים יותר להשקיע גדל הקושי להודות בכישלון ולוותר על ההשקעה.
מהפכות 1848 באימפריה האוסטרית
סכסוך חברתי ופוליטי
סכסוכים בין חייבים לנושים בייצור חקלאי וכן על זכויות שימוש בקרקע בחלקים מהונגריה הובילו לסכסוכים שהתפרצו מדי פעם לאלימות. סכסוכים מאוגנים על רקע דתי היו נפוצים באירופה שלפני 1848. המתח הגיע הן מתוך הקתוליות והן בין חברי זרמים שונים. סכסוכים אלו היו מעורבים לעיתים קרובות עם סכסוך עם המדינה. סכסוכים חשובים עבור המהפכנים היו סכסוכים מדינתיים כולל הכוחות המזוינים וגביית מיסים. כשהתקרבה שנת 1848, המהפכות שהאימפריה ריסקה כדי לשמור על קונצרט אירופה של השר השמרני הוותיק, קלמנס ונצל פון מטרניך, הותירו את האימפריה כמעט פושטת רגל וזקוקה תמידית לחיילים. ועדות גיוס הובילו לקטטות בין חיילים ואזרחים. כל זה הסעיר עוד יותר את האיכרים, שהתרעמו על חובותיהם הפיאודליים שנותרו.
סיבה ישירה להתפרצות האלימות
בשנת 1845, כימשון תפוחי האדמה הגיעה לבלגיה מצפון אמריקה, ובכך החל את הרעב של שנות הארבעים. כשהמחלה התפשטה במהירות באירופה, מקור הקלוריות העיקרי לאוכלוסייה הענייה הצטמצם ומחירי המזון זינקו. בשנת 1846 הייתה התקוממות של האצולה הפולנית בגליציה האוסטרית, שנכשלה רק כאשר איכרים, בתורם, קמו נגד האצילים. המשבר הכלכלי של 1845–1847 התאפיין במיתון ובמחסור במזון ברחבי היבשת. בסוף פברואר 1848 פרצו הפגנות בפריז. בעקבות כך לואי פיליפ, מלך הצרפתים ויתר על כס המלכות, מה שגרם למרידות דומות ברחבי היבשת.
מתחים חברתיים ופוליטיים לאחר "אביב העמים"
דרישות הלאומיות וסתירותיה התבררו כאשר ממשלות לאומיות חדשות החלו להכריז על כוח ואחדות. קרלו אלברטו מסרדיניה, מלך פיימונטה-סבויה, יזם מלחמה לאומנית ב-23 במרץ במחוזות הצפוניים של איטליה המוחזקת על ידי אוסטריה, שתכלה את תשומת הלב של חצי האי כולו. התנועה הלאומנית הגרמנית התמודדה עם השאלה האם יש לכלול את אוסטריה במדינה הגרמנית המאוחדת או לא, מחלוקת שפילגה את האספה הלאומית של פרנקפורט. השרים הליברלים בווינה היו מוכנים לאפשר בחירות לאספה הלאומית הגרמנית בחלק מארצות הבסבורג, אך לא נקבע אילו שטחים הבסבורגיים ישתתפו בהם. היה ברור שהונגריה וגליציה הן לא גרמניות; לאומנים גרמנים (ששלטו בדיאטה הבוהמית ) חשו שאדמות הכתר הישנות שייכות בצדק למדינה גרמנית מאוחדת, למרות העובדה שרוב תושבי בוהמיה ומוראביה דיברו צ'כית - שפה סלבית. לאומנים צ'כיים ראו את השפה הרבה יותר משמעותית, וקראו להחרים את הבחירות לפרלמנט של פרנקפורט בבוהמיה, מוראביה ושלזיה האוסטרית השכנה (גם היא דוברת צ'כית בחלקה). המתיחות בפראג בין לאומנים גרמנים וצ'כיים גדלה במהירות בין אפריל למאי. לאחר ביטול הצמיתות ב-17 באפריל, הוקמה בגליציה המועצה הרותנית העליונה כדי לקדם את איחוד הארצות האתניות של אוקראינה בגליציה המזרחית, טרנסקרפטיה ובוקובינה במחוז אחד. המחלקה לשפה האוקראינית נפתחה באוניברסיטת לבוב, והעיתון האוקראיני הראשון Zoria Halytska החל להתפרסם בלבוב ב-15 במאי 1848. ב-1 ביולי בוטלה הצמיתות גם בבוקובינה. בתחילת הקיץ, משטרים שמרניים הופלו, חירויות חדשות (כולל חופש העיתונות וחופש ההתאגדות) הונהגו וטענות לאומניות מרובות הושמעו. פרלמנטים חדשים ערכו במהירות בחירות עם זכות בחירה רחבה ליצירת אספות מכוננות, שיכתבו חוקות חדשות. הבחירות שנערכו הביאו לתוצאות בלתי צפויות. הבוחרים החדשים, נאיביים ומבולבלים מכוחם הפוליטי החדש, בחרו בדרך כלל נציגים שמרנים או ליברליים מתונים. הרדיקלים, אלו שתמכו בזכות הבחירה הרחבה ביותר, הפסידו במסגרת השיטה שבה דגלו כי הם לא היו האנשים המשפיעים והאמידים המקומיים. התוצאות המעורבות הובילו לעימותים דומים למרד "ימי יוני" בפריז. בנוסף, על האספות הללו הוטלה המשימה הבלתי אפשרית של הן ניהול הצרכים של תושבי המדינה והן לקבוע מהי אותה מדינה פיזית בו-זמנית. האספה המכוננת האוסטרית חולקה לסיעה צ'כית, סיעה גרמנית וסיעה פולנית, ובתוך כל סיעה היה ספקטרום השמאל-ימין הפוליטי. מחוץ לאספה, עצומות, עיתונים, הפגנות המוניות ומועדונים פוליטיים הפעילו לחץ על ממשלותיהם החדשות ולעיתים קרובות ביטאו באלימות רבים מהוויכוחים שהתרחשו בתוך האספה עצמה.
מהפכה בממלכת הונגריה
המלחמה הובילה למשבר אוקטובר בווינה, כאשר מורדים תקפו חיל מצב בדרכו להונגריה כדי לתמוך בכוחות הקרואטים בפיקודו של ילאצ'יץ'.
לובז
לובז (בפולנית:, הגייה מדויקת: וובז) היא עיר בפולין הממוקמת בפומרניה המערבית. זוהי בירת מחוז לובז והאוכלוסייה בה עומדת על 10,409 תושבים (נכון לשנת 2015).
ימת החול א-רביאנא
גאוגרפיה
ימת החול נקרא על שם עיירת נווה המדבר א-רביאנא הממוקמת לקצה הקצה המזרחי שלה. יחד עם ימת החול כאלאנשיו וימת החול הגדולה, ימת החול א-רביאנא הוא חלק מהמדבר הלובי הגדול יותר
גארו פאילן
גארו (גאראבד) פאילן (בטורקית: Garo Paylan, בארמנית: Կարո Փայլան; נולד ב-3 באוקטובר 1972 באיסטנבול) הוא מורה וחבר פרלמנט טורקי ממוצא ארמני. הוא חבר נבחר באספה הלאומית הגדולה.
חוה שלמברג
1947
בתחרות ארצית לנוער שנערכה ברחובות ב-6 בספטמבר 1947 זכתה שלמברג במדליית זהב במשחה ל-100 מטר חופשי בשיא נערות חדש של 1:30.6 דקות, שיפור לשיא הנערות של יעל ברגהיים (1:32.0 דקות). שבועיים לאחר מכן, באליפות הנוער של ארץ ישראל שנערכה בפתח תקווה היא ניצחה במשחה ל-100 מטר חופשי בשיא נערות חדש של 1:25.3 דקות שבועיים לאחר מכן, בתחרות מבחן לקביעת סגל הנבחרת לתחרות הבינלאומית נגד יוון, שנערכה בבריכת רמב"ם, גבעתיים באוקטובר היא זכתה במדליית זהב במשחה ל-100 מטר חופשי בתוצאה של 1:25.5 דקות, לפני אורה שלגר מברית מכבים עתיד (1:34.8 דקות). שבועיים לאחר מכן במסגרת התחרויות הבינלאומיות נגד יוון, היא סיימה במקום שני (מחוץ לתחרות) במשחה ל-100 מטר חופשי נערים בשיא ארץ ישראלי חדש לנערות של 1:23.5 דקות, אך השיא לא הוכר מאחר ששחתה נגד בנים.
1948
בתחרות שחיה שנערכה בגלי גיל, רמת גן באוגוסט 1948 זכתה שלמברג במדליית זהב במשחה ל-50 מטר חופשי תוצאה של 38.1 שניות, לפני אורה שלגר (40.0 שניות) ואהובה לוין מברית מכבים עתיד (45.0 שניות). חודש וחצי לאחר מכן, בתחרות שחייה שנערכה בבריכת מכבי שעל הכרמל בסוף ספטמבר 1948 זכתה שלמברג במדליית זהב במשחה ל-100 מטר חופשי בתוצאה של 1:28.5 דקות לפני לוינר מהפועל תל אביב (1:40.0 דקות).
Me!
הצלחה מסחרית
השיר שבר ארבעה שיאים בשירות המוזיקה של אמזון, ביניהם השיר שקיבל הכי הרבה השמעות ביום הראשון ליציאתו והשיר שקיבל הכי הרבה הזרמות בשבוע הראשון ליציאתו. בספוטיפיי השיר התברג במקום הראשון עם 7.94 מיליון הזרמות ובכך סוויפט שברה את השיא של עצמה.
הרי יואינטה
גאולוגיה
הפסגות הגבוהות של הרי יואינטה כוסו בשכבה עבה של קרחונים בעידן הקרח האחרון ומרבית עמקי הנחלים הגדולים הן מצפון והן מדרום לרכס הם עמקים קרחוניים גדולים. עם זאת, אף על פי שהפסגה הגבוהה ביותר היא מעל 4,100 מטרים, האקלים כיום יבש כל כך שאף קרחון לא שרד אפילו לפני הנסיגה המהירה של הקרחונים מאז אמצע המאה ה-19. הרי היואינטה הם הרכס הקרוב ביותר לקוטב הצפוני שפסגותיו מעל ל-4,000 מטרים ושאין בו קרחונים, ולמעשה הם רכס ההרים הגבוה ביותר ב-48 המדינות הרצופות בארצות הברית בלא קרחונים בימינו. קפאת-עד קיימת בגבהים מעל 3,000 מטרים ולעיתים גורמת ליצירת קרחון סלעי.
גילה כנפי-שטייניץ
ביוגרפיה
בשנת 1983 קיבלה תואר במשפטים מהאוניברסיטה העברית בירושלים. את התמחותה עשתה בשנים 1982–1983 בבית המשפט המחוזי בירושלים ואצל עורך דין פרטי. בשנת 1984 היא התקבלה ללשכת עורכי הדין בישראל. לאחר מכן עבדה במשרד עורכי הדין הירושלמי "ארגוב-אבימור", שהתמחה בתיקי רשלנות רפואית.
פסקי דין
בדה מרקר נטען בשנת 2009 שהסיכויים של תובע לקבל פיצוי מהמדינה אצל השופטת כנפי-שטייניץ נמוכים מאוד.
מבצע שומרון
המחלוקת לפני המבצע ואחריו
ב-14 באוקטובר ניהלו הקצינים שהשתתפו במבצע, ובראשם שרון, תחקיר על הפעולה, בו נמתחה ביקורת קשה על הרמטכ"ל דיין ועל המטה הכללי, לגבי היבטים שונים של הקרב: אי כיבוש חרבת צופין, תזמון הסיוע הארטילרי, פעילות חיל האוויר והיבטים נוספים. ב-17 באוקטובר כינס דיין את הקצונה הבכירה שהייתה מעורבת במבצע לתחקיר נוסף, בו פירט בפניהם מספר אילוצים מדיניים שהשפיעו על תכנון המבצע, בין היתר: הרצון להימנע מפגיעה באזרחים ומאמץ להימנע מהתערבות חיל האוויר הבריטי. בפתיחת הדיון ביקש לשמוע ביקורת מהמשתתפים, וזו אכן נמתחה כלפיו. אלא שדיין תקף בתגובה את מותחי הביקורת ובמיוחד את שרון, אותו האשים בחוסר רגישות לאבדות ובאי-ציות לפקודה להמתין עשר דקות בין סוף הריכוך הארטילרי ותחילת ההסתערות על המצודה.
האנדרטה לנופלים במבצע
לזכר הנופלים במבצע הוקמה בשנת 1957 אנדרטה במזרחה של כפר סבא. האנדרטה היא סלע המונח על גבי בסיס מרובע בליבה של גינה קטנה. בראש הסלע נרשם הפסוק: כחצים ביד גיבור - כן בני הנעורים. מתחתיו נרשמו שמות הנופלים במבצע. בפתח הגינה מוצב סלע נוסף (שהחליף שלט שניצב שם) ועליו כיתוב המתאר את המבצע. האנדרטה תוכננה על ידי האדריכל אשר חירם.